張弘襟

張弘襟（），字象南，號石年，陕西西安府鄠縣花原里人。明朝政治人物。

生平
端谨醇懿，笃于孝友，文学尤其所长。万历三十七年（1609年）己酉科陕西乡试第四十六名举人，四十一年（1613年）癸丑科三甲一百三十五名進士《萬曆四十一年癸丑科進士履歷》：张弘襟，石年，春秋房，乙未二月十三日生。鄠縣人，鄉試十六名，会试一百四十名，三甲一百三十五名。刑部政，甲寅授莱芜知县，丙辰丁憂，己未補清苑知县，辛酉順天同考，壬戌升主客司主事，提督二館，戊辰升员外，己巳升郎中，辛未升山西提学右参议，甲戌考察。，刑部觀政，四十二年除知山东莱芜县，四十四年丁母憂，四十七年補清苑县，天啓元年順天同考，二年升礼部主客司主事，提督二館，崇祯元年升员外郎，二年升儀制司郎中，四年擢山西右参议，提督学政，兼按察佥事。时崇祯六年癸酉一榜举领案三十一人，众服识拔之精。崇祯七年考察去職。逆闯入关，强公以伪职，宁死不受，贼亦不加害也。清朝定鼎，优游太平二十余年乃卒《鄠县志》《户县碑刻》《誥封奉政大夫山西督學道布政司參議兼按察司僉事前禮部儀制清吏司郎中張公暨元配宜人王氏繼配宜人閻氏合葬墓誌銘》 賜同進士出身文林郎知長武縣事河東南絳年家晚生陳所抱頓首拜撰文林郎原任江南揚州府泰興縣知縣古北豳眷侄唐章頓首拜書文林郎原任河南河南府偃師縣知縣同里眷晚生魏惟紫頓首拜篆 小子陈所抱髫年时佩服明道训注，诵读《渼陂集》，不敢或辍。渼陂乃户人也，明道□□□□。稍长，从先广文游二曲，闻户杜间有象南先生焉，其文□□，渼陂德行，昭明道者也。先生衡文三晋，小子所抱应童子试，方得游先生之门。所教者，立身行己诸□□，不独期以功名也。顺治丁酉，乡书小子所抱与季君讳国瑜者同荐。迨成进士，授长武，窃幸近先生之居，得登堂而问道焉。竟以冲邑不获瞻拜，反辱存问。建期庚戌中秋后，季君哀绖忧，数百里来□持先生状，以铭墓请。呜呼！高山仰止，每怀靡及，负先生哉！虽不能文，亦何忍辞？ 按状：先生，户县人，姓张氏，讳弘襟，学者称为象南先生。己酉举乡书，□□登进士，历官莱芜令、清苑令、礼部主事、员外、郎中、山西提学道，累封奉政大夫。先生读书，以圣贤自命。惇孝友，事两尊人色养备至。初官莱芜，阎母、继岑宜人讣，归里治丧，□丧次三年，哀毁过礼。继补清苑。迎太赠君橘泉公于公署，阎宜人手调羹膳，先生躬荐膳食。比橘泉公归，先生□道左泣□邑人□之，皆以仁孝自勉。寻升礼曹。以橘泉公疾，特疏入告。上嘉其孝，遂允终养。未几，橘泉公宾天，祭葬如礼，一如母丧焉。昆玉五人，曲尽友爱，其即世皆在先生前，丧葬之费，皆出自先生，□犹子之□□□□□□□，无不仰给于先生。先生之克殚礼乐以顺父母，可概见矣。方先生之为莱芜也，其民犷，不循法则，纠之以猛，奸邪屏迹，良善□□□□□□□之于□□谈而息税官之贿。先生解任时，人民哭送者拥道。及其为清苑也，畿辅之民，醇醇则易治，故济之以宽。其民私相议曰：闻令□□□□□不敢□何□□我复若是也。号为严佛儿，云其为政宽严各因其地。又如程先生之董役以治军法也，当事者曩得善状□礼曹王政□□□□□□□□甘泉肖像而祠焉。今读碑文，乃知清苑建祀自先生始。厥后季君初上公车，过保定，瞻拜祀下，有老人牵季君衣，既喜且悲，为述先生□□□□□□及辛丑，再过清苑，而祠宇益加完整，盖二三期颐不忍没其旧德而复新云。噫！自建祠迄今五十余年，知□莫不□崇其遗趾，非先生盛德感人之深，何以若是？其亦犹程先生之祀于户哉！辛酉分校北闱，辛未衡文三晋，秉公不阿，知人得士，一代文□文武烈，悉人网罗。文名昭昭，海宇□□。渼陂之违代，公游宦十余年，遽赋归来。及昭代定鼎，征书数下，先生以老病辞。甘贫乐业于林下者，二十余年，日以教子读书□□耕田为事。时遭岁歉，量口计食，而外余□悉以赈贫窭，乡里赖以□火者甚众。方季君荐乡书时，曾捐地租五百余石，尔时米价腾踊，约值二千金。先生惠□□□，实天性之仁慈然也。平日侍躬端□□□□独坐，未尝踑踞。见牧童竖子，皆敬而礼之。间有一二强暴之徒无端凌侮，必逊谢之，咸愧悔而去。此伊川颍川之众，犹在户杜间也。先生易箦之日，子若孙相□□□，阖县之人闻之，竟至罢市。临终，语不及私，但剩季君毋饰丧，其以累亲友。且云：勿作志铭以□□欺我于地下。呜呼！若先生者，生荣死哀，不求名誉，此□岂今人所概见？季君即遵遗命，而邑先达以先生之懿行彰彰，在人宜目，何可湮没？□□□□□□□之金石。季君不忍违先人之言，又不忍没先人之善，爰从众议而备状以请。卜以次年春王正月九日，葬先生于廊□之西、渼陂之右。呜呼！先生之门，多名公巨儒，而以大事属小，予惧弗克胜，但不敢一字从谀，以负先生，谨按状别为序次云尔。 先生先世河南洛阳人。始祖起家陇右节度使，后迁于户为户人焉。高祖习望，以隐德显，宾饮于乡。曾祖著，为博士弟子师。祖克俭，以文学世其家。父再兴，工医，有活人功，自号橘泉，以子贵，赠奉政大夫，有志状传世；配王氏，赠宜人；生大夫子五：长弘初，寿□；次弘毅，岁贡士；先生其行三也；次弘策、弘略。先生生于万历甲申年二月十六日亥时，卒于康熙九年四月二十一日丑时，寿八十有七。元配王氏，渼陂先生曾孙女，仅偕伉俪六月，无出，累赠宜人。继配阎氏，即季君孝廉国瑜之生母也，封孺人、安人、恭人，以至宜人。相先生最久，妇道母仪，称并隆焉。先生家世清贫，阎宜人于归时，或至腹不能果，竞甘之如饴。妯娌五人，无奴仆，无牲畜，早作独先，夜宿独后，躬碓碾，勤纺绩，忍饥寒，以供舅姑。其旨服劳瘁以勉夫子灯窗。橘泉公尝言曰：如阎家妇，封宜人，真宜人也。至先生宦成，犹裙布如一日，所云勤俭克尽者。鞠诸子备极艰苦，彩袖金章，环绕膝下。待奴婢宽，训诸妇严，诸妇虽有宦家子，不敢不亲操井臼。夫子之成显名，敦大节，皆阎宜人之力也。阎宜人生于万历甲申三月二十七日寅时，卒于康熙七年七月十二日未时，先先生三年卒，寿八十有四。生子十：长国纪，邑庠生，早逝，娶富平县游医魏汝孝女，孀居四十年；次国纲，十余岁而亡；次国瑜，丁酉举人，□述先生，侍汤药，愿以身代，丧容惨淡，经营奄岁，备极劳瘁，娶长安县李公腾龙女；次国维，邑廪生，娶至周县原任云南道监察御史赵公于逵女；次国綋，太学生，娶邑廪生杨公俊女，继娶长安县田公阡女，再娶邑民□公光炼女；六子早殇；次国琦，邑廪生，娶至周县原任云南按察司兵备道蒙公养和孙女。皆阎宜人出。次国玺，邑庠生，娶长安县朱公敬懿女；次国璧，山东新城知县，娶至周县赵公口观女，继娶至周县温公志达女，侧室蔡氏出。次国道，邑庠生，病故，侧室阎氏出。女二：一适邑庠生范公若雍子冕，一适乡耆杨公清子嗣起。孙男十三：耀祖，邑庠生，娶邑廪生高尔造女，继娶长安县邑庠生常博女，维出，继国纪后。缵祖，娶长安县庠生李进女，瑜出。显祖，邑库生，娶至周县庠生徐元震女，继娶县尉陈朗女。遵祖、延祖、嗣祖，俱维出。敬祖，聘太学生程世贵女，綋出。绪祖，邑庠生，娶邑民王国绅女。惠祖、绍祖、念祖，未聘，俱琦出。宪祖，未聘，玺出。继祖，未聘，璧出。孙女七：一适邑庠生李登庸子培蔶。一适戊戌进士浙江昌化知县焦桐子胤甲。一字邑庠生温绍业子芝。余未字。曾孙男四：兰，耀祖出；□，绪祖出；会，缵祖出；桂，显祖出。未聘。曾孙女未字。敬为之铭，铭曰： 先生文章媲渼陂，德行维明道。而家、而乡、而邦、而朝廷、而海内外，无不知有先生，先生之名称其实矣。乃遵命毋作志铭以虚誉欺先生。呜呼！先生不自欺，谁忍欺先生邪？即此可以铭先生也夫。    承重孙□□□ 男国瑜、国维、国綋、国玺、国琦、国璧泣血上石 长安杨复林并子玉□□字。

 家族 
曾祖张藩，教授。祖父张克俭，儒官。父张再兴，自號橘泉，乡宾。母王氏，贈宜人。兄弘初（壽官）、弘毅（歲貢）；弟弘策、弘略。

從弟张弘祚，字士昌，由进士知历城县，忠厚长者，处乡党如不能言。

弘襟元配王氏，繼配閻氏，次子張國瑜，字元玉，由順治丁酉举人知邹县，平恕有政声，著有《暮存稿》。次子張國璧，性行醇谨，不为岸异，由恩拔任山东新城知县，新城疲邑也，前官缘逋赋革职者十三人，國璧自知不能有为，即告归。

参考文献

H
Category:鄠邑人
Category:萬曆三十七年己酉科陝西鄉試舉人
Category:明朝莱芜县知县
Category:明朝清苑县知县
Category:明朝礼部主事
Category:明朝礼部员外郎
Category:明朝礼部郎中
Category:明朝山西按察司佥事
Category:明朝山西布政使司参议
Category:明朝鄉試同考官